# Zápis z 2. stretnutia tímu č. 8

**Dátum**: 8.10.2014

**Miestnosť:** Jobsovo softvérové štúdio (lab 1.31) (FIIT-STU)

**Prítomní**:

Pedagóg : Ing. Ivan Kapustík

Členovia tímu: Bc. Peter Filípek, Bc. Metod Rybár, Bc. Michal Segeč,

Bc. Juraj Šimek, Bc. Martin Vrabec, Bc. Miroslav Wolf

**Stretnutie viedol:** Ing. Ivan Kapustík

**Zápis:** Bc. Miroslav Wolf

**Zvolený nasledovný zapisovateľ:** Bc. Michal Segeč

## Téma stretnutia

Zahájenie prvého šprintu, návrh, odhad časovej náročnosti a rozdelenie úloh pre prvý šprint.

## Vyhodnotenie úloh z predchádzajúceho stretnutia

|  |  |  |  |  |
| --- | --- | --- | --- | --- |
| **Číslo úlohy** | **Zhrnutie úlohy** | **Riešiteľ** | **Zodpovedný** | **Stav úlohy** |
| ROBOCUPTP-1 | Vytvoriť zápisnicu zo sedenia | Metod Rybár | Metod Rybár | Splnené |
| ROBOCUPTP-2 | Konvencia pre dokumentáciu | Metod Rybár | Metod Rybár | Čiastočne splnené |
| ROBOCUPTP-3 | Konvencia pre kód | Juraj Šimek | Juraj Šimek | Splnené |
| ROBOCUPTP-4 | Kontaktovanie minuloročného tímu | Juraj Šimek | Juraj Šimek | Splnené |
| ROBOCUPTP-5 | Vytvorenie Facebook skupiny a Dropbox zdieľaného priečinka | Miroslav Wolf | Miroslav Wolf | Splnené |
| ROBOCUPTP-6 | Rozbehať Jiru | Juraj Šimek | Juraj Šimek | Čiastočne splnené |
| ROBOCUPTP-7 | Rozbehanie simulačného prostredia robotického futbalu | Všetci | Michal Segeč | Splnené |
| ROBOCUPTP-8 | Prezrieť diplomové práce a zahraničné tímy | Všetci | Miroslav Wolf | Čiastočne splnené |
| ROBOCUPTP-9 | Vytlačiť zápisnicu zo sedenia | Metod Rybár | Metod Rybár | Splnené |
| ROBOCUPTP-10 | Premyslieť, ktoré časti projektu by koho z nás viac zaujímali | Všetci | Peter Filípek | Splnené |
| ROBOCUPTP-11 | Určiť role v tíme | Všetci | Martin Vrabec | Splnené |
| ROBOCUPTP-12 | Určiť scrummastera na 1. šprint | Michal Segeč | Michal Segeč | Splnené |
| ROBOCUPTP-13 | Príprava web stránky tímu | Martin Vrabec | Martin Vrabec | Čiastočne splnené |
| ROBOCUPTP-14 | Príprava plagátu tímu | Peter Filípek | Peter Filípek | Splnené |

## Opis stretnutia

1. Na začiatku stretnutia sme si prechádzali úlohy, ktoré sme mali splniť. Naplánované úlohy sme splnili, až na ROBOCUPTP-2, ROBOCUPTP-6, ROBOCUPTP-8 a ROBOCUPTP-13.

- Konvencia pre dokumentáciu (ROBOCUPTP-2) bola čiastočne vypracovaná, ale potrebuje ďalšiu prácu a vytvorenie šablóny, preto to bude jedna z ďalších úloh na dokončenie.

- Rozbehať Jiru (ROBOCUPTP-6) sa nepodarilo, zrejme je nutné, aby pre nás bol vytvorený projekt v ktorom máme všetci práva na editáciu, preto ďalšia z úloh bude zistiť čo s tým.

- Prezretie zahraničných tímov (ROBOCUPTP-8) a diplomových prác nebolo dostačujúce. Síce sme si pozreli videá zahraničných tímov a niečo prečítali, ale nabudúce by sme si mali zapisovať čo sme zistili a lepšie zanalyzovať

- Web stránka bola pripravená (ROBOCUPTP-13), no nepodarilo sa nám prihlásiť na server a stránka teda ešte nie je online, preto sa to bude riešiť.

S ostatnými úlohami neboli väčšie problémy, čo sa týka rozdelenia rolí v tíme tie sú nasledovné:

- Vedúci tímu: Metod Rybár

- Manažér kvality: Juraj Šimek

- Manažér podpory vývoja: Martin Vraber

- Manažér monitorovania procesu: Michal Segeč

- Manažér rozvrhu: Miroslav Wolf

- Manažér rizík: Peter Filípek

- Manažér dokumentovania: Metod Rybár

1. Ďalej sme sa venovali vytváraním úloh pre šprint. Identifikovali sme viacero úloh, ktoré by sme mohli robiť a z nich vybrali najdôležitejšie a tie sme zaradili do prvého šprintu. Zhodli sme sa, že treba upraviť a zjednotiť loggery, keďže projekt obsahoval dva, na čo sa už Juraj Šimek čiastočne pozrel. Ďalej sme si povedali, že je dôležité dodržiavať vytvorenú konvenciu kódu, keďže s výnimkou minuloročného tímu ju ostatné tímy nedodržiavali. Pre ďalšiu prácu je dôležité, aby sa každý z tímu oboznámil s prácou v Git-e a Bitbucket-e, kam nás pridal minuloročný tím "Gitmen" a teda máme nastavený git a vytvorený nový branch pre náš projekt. Preberali sme aj dynamické pohyby, ktoré v projekte chýbajú a za ktorými je náročná matematika. Rozprávali sme sa aj o zahraničných tímoch, kde sme si všimli rôzne zaujímavé techniky - napríklad jeden z tímov využíval predklonených hráčov, pričom mali ruky smerované dozadu za chrbát pre udržanie rovnováhy. Vďaka tomuto predklonu robot lepšie videl pod seba, čo bolo zaujímavým riešením situácie, keď je lopta pod robotom a robot ju nevidí. V projekte sme sa rozhodli venovať sa najmä refaktoringu kódu a aj na nižšie úrovne pohybu, keďže robot často padá. Keďže sú vytvorené aj rôzne stabilné pohyby, stále by bolo možné ich vylepšovať. Ďalej bolo poznamenané, že funkcia ktorá volí typ pohybu - rýchly, stredný, pomalý, zrejme nefunguje správne, pretože vyberá vždy iba dva zo spomínaných pohybov. Zaujímavé by mohlo byť aj finalizovanie pohybu, pretože ak robot zastane z rýchleho pohybu tak spadne. Prebrali sme aj aktivitu na stretnutiach, kde by sa každý mal zapájať a byť aktívny. Vždy musí existovať aj dokument o tom čo bolo splnené, prípadne ukázať stav práce, alebo zdrojový kód. V rámci scrumu sme si povedali, že vždy má byť návrh, čo má ako vyzerať a ako to má byť otestované, aby sme vedeli že to je na 100% funkčné. Na konci šprintu je nutné mať funkčnú časť nejakého kódu. Dokumentácia môže byť prípadne dodaná aj dodatočne, ale podľa možností je lepšie ju mať hneď.
2. V ďalšej časti sme úlohám ohodnotili časovú náročnosť, určovali ich prioritu a rozdelili sme si ich. V tomto šprinte by sme sa chceli zamerať najmä na vymazanie nepotrebných častí kódu, analýzu kódu a analýzu zahraničných tímov a diplomových prác. Na ďalšie stretnutie by mal na stretnutie prísť aj tím "Gitmen", tak sme sa zhodli, že by bolo dobré pripraviť si pre nich otázky.

## Úlohy do ďalšieho stretnutia

|  |  |  |  |  |
| --- | --- | --- | --- | --- |
| **Číslo úlohy** | **Zhrnutie úlohy** | **Riešiteľ** | **Zodpovedný** | **Čas** |
| ROBOCUPTP-2 | Konvencia pre dokumentáciu | Metod Rybár | Metod Rybár | 3h |
| ROBOCUPTP-6 | Rozbehať Jiru | Miroslav Wolf | Miroslav Wolf | 3h |
| ROBOCUPTP-8 | Prezrieť diplomové práce a zahraničné tímy | Všetci | Michal Segeč | 40h |
| ROBOCUPTP-13 | Príprava web stránky tímu | Martin Vrabec | Martin Vrabec | 0,5h |
| ROBOCUPTP-14 | Zoznámiť sa s gitom a importovať si projekt | Všetci | Michal Segeč | 5h |
| ROBOCUPTP-15 | Identifikácia a vymazanie nepotrebných častí - odstrániť balík garbage | Juraj Šimek | Juraj Šimek | 8h |
| ROBOCUPTP-16 | Vytvoriť zoznam zakomentovaného kódu | Peter Filípek, Miroslav Wolf, Michal Segeč | Peter Filípek | 13h |
| ROBOCUPTP-17 | Úprava logovania (funkcionalita, dokumentácia, vybrané balíky) | Juraj Šimek, Metod Rybár | Juraj Šimek | 12,5h |

## Poznámky